**О П Ш Т И Н С К А У П Р А В А О П Ш Т И Н Е Л А Ј К О В А Ц**

у складу са чланом 50. Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019 – др. закон и 9/2020), чланом 19. Закона о стратешкој процени утицаја на животну средину („Службени гласник РС“, бр. 135/04 и 88/10) и чл. 55-68. Правилника о садржини, начину и поступку израде докумената просторног и урбанистичког планирања („Службени гласник РС“, број 32/2019).

**о г л а ш а в а**

**Ј А В Н И У В И Д**

**У НАЦРТ ПЛАНА ДЕТАЉНЕ РЕГУЛАЦИЈЕ**

**ЗА ПРОШИРЕЊЕ ПОВРШИНСКОГ КОПА „БРДАЊАК“ У НАСЕЉУ СТЕПАЊЕ,**

**РАДИ НАСТАВКА ЕКСПЛОАТАЦИЈЕ КРЕЧЊАКА И ДОЛОМИТА КАО ТЕХНИЧКО - ГРАЂЕВИНСКОГ КАМЕНА**

**и**

 **ИЗВЕШТАЈ О СТРАТЕШКОЈ ПРОЦЕНИ УТИЦАЈА ПЛАНА ДЕТАЉНЕ РЕГУЛАЦИЈЕ**

**ЗА ПРОШИРЕЊЕ ПОВРШИНСКОГ КОПА „БРДАЊАК“ У НАСЕЉУ СТЕПАЊЕ,**

**РАДИ НАСТАВКА ЕКСПЛОАТАЦИЈЕ КРЕЧЊАКА И ДОЛОМИТА КАО ТЕХНИЧКО - ГРАЂЕВИНСКОГ КАМЕНА НА ЖИВОТНУ СРЕДИНУ**

**ЈАВНИ УВИД** у План детаљне регулације за проширење површинског копа „Брдањак“ у насељу Степање, ради наставка експлоатације кречњака и доломита као техничко - грађевинског камена (у даљем тексту План) и Извештај о стратешкој процени утицаја Плана детаљне регулације за проширење површинског копа „Брдањак“ у насељу Степање, ради наставка експлоатације кречњака и доломита као техничко - грађевинског камена на животну средину (у даљем тексту: Извештај о стратешкој процени утицаја) **одржаће се од 18. маја до 16. јуна 2020. године** у трајању од 30 дана, сваког радног дана у холу испред велике сале зграде Општине Лајковац, ул. Омладински трг бр.1, у времену од 7 до 15 часова, као и на интернет презентацији Општине Лајковац [www.lajkovac.org.rs](http://www.lajkovac.org.rs).

Физичка и правна лица могу доставити примедбе на Нацрт Плана и Извештај о стратешкој процени утицаја, у писаној форми, Одељењу за урбанистичке послове и просторно планирање општине Лајковац, преко писарнице Општинске управе општине Лајковац, у току трајања јавног увида, закључно са 16. јуном 2020. године.

Главни урбаниста општине Лајковац, канцеларија број 311, трећи спрат, свим заинтересованим физичким и правним лицима који изврше увид у изложени Нацрт Плана и Извештај о стратешкој процени утицаја, пружаће потребне информације и стручну помоћ у вези са појединим решењима и евентуалним достављањем примедби и предлога.

**ЈАВНА ПРЕЗЕНТАЦИЈА** планског документа биће одржана **у среду 27. маја 2020. године**, са почетком у 11 часова, у великој сали зграде Општине Лајковац, ул. Омладински трг бр.1.

**ЈАВНА СЕДНИЦА КОМИСИЈЕ ЗА ПЛАНОВЕ ОПШТИНЕ ЛАЈКОВАЦ** биће одржана по завршетку јавног увида, **у понедељак 22. јуна 2020.године**, са почетком у 11 часова, у великој сали зграде Општине Лајковац, ул. Омладински трг бр.1.

Физичка лица и представници правних лица који су у току трајања јавног увида поднели примедбе у писаном облику, могу присуствовати јавној седници и усмено образложити поднете примедбе. Обрађивач планског документа ће јавно износити свој став о свакој поднетој примедби.

Комисија за планове општине Лајковац ће на затвореној седници, која ће се накнадно одржати, донети закључке по свакој поднетој примедби и сачинити извештај о обављеном јавном увиду.